text: A l'ombra de les Virunga: Aniversaris
  Avui fa 46 anys que la Dian Fossey va fundar el centre de recerca de Karisoke al Parc Natural dels Volcans, a Rwanda, per estudiar els goril·les de muntanya (24 setembre 1967). Segons el president de la "The Dian Fossey Gorilla Fund International", el llegat de Fossey continua i esdevé cada vegada més significatiu. Aquí podeu veure un documental, "The Gorilla King", sobre la vida d'aquests goril·les i la recerca realitzada al llarg dels anys.
  També fa 25 anys i un dia de la presentació de la pel·lícula "Goril·les en la boira" (23 setembre 1988), protagonitzada per Sigourney Weaver, i basada en el llibre de Fossey. Aquells qui no hagueu vist mai la pel·lícula, teniu una bona oportunitat per descobrir-la uns anys més tard. El seu argument és ben vigent avui en dia, tot i que la situació de la població dels goril·les de muntanya es troba en millor estat que aleshores. Actualment hi ha el doble de goril·les de muntanya en aquella regió, però l'espècie continua rebent moltes pressions i segueix en greu perill d'extinció.